મીડિયાના એક વર્ગમાં આવેલા સમાચારો અનુસાર પાર્થિવે બહુઉદ્દેશીય કર્મચારીના પદ માટે અરજી કરી છે , જેનો પગાર 15 હજાર રૂપિયા છે અને લોકોનું માનવું છે કે આ પટાવાળાના પદ સમાન જ છે . અજય પટેલે કહ્યું કે , હું સ્પષ્ટ કરી દઉં કે પાર્થિવને રિલાયન્સમાંથી એક લાખ રૂપિયાનો પગાર મળે છે , જ્યાં તેનો કરાર વધુ 10 વર્ષ માચે છે . મારા પુત્રએ ક્યારેય કામ માટે ઇન્કમ ટેક્સ વિભાગનો સંપર્ક કર્યો નથી . રજૂઆત તેમના તરફથી આવી હતી . પાર્થિવને સનરાઇઝર્સ હૈદરબાદા સાથે ત્રણ કરોડને 15 લાખ રૂપિયાનો કરાર હતો , જે ચાલું વર્ષે સમાપ્ત થયો છે , કારણ કે આગામી વર્ષે ફરીથી હરાજી થવાની છે . આ ઉપરાંત પાર્થિવ સ્થાનિક ક્રિકેટ રમીને સારી કમાણી કરી રહ્યો છે . અજય પટેલે પ્રશ્ન ઉઠાવ્યો છે કે , જ્યારે રજૂઆત આવી ત્યારે અમે વિચાર્યું કે , જો તેને કોઇ અધિકારીનું પદ મળે છે તો તેમાં ખોટું શું છે , લોકો કેવી રીતે વિચારી શકે છે કે મારો પુત્ર પટાવાળાની જોબ કરશે . પાર્થિવે 12મું ધોરણ પણ પાસ કર્યું નથી , તેથી સરકારી સંગઠનમાં કોઇ અધિકારીના પદને પાત્ર નથી , હાલ તે અમેરિકામાં પોતાની પત્ની અવની અને બે વર્ષની પુત્રી સાથે રજાઓ માણી રહ્યો છે .